title: 2011/846/KKBP: A Politikai és Biztonsági Bizottság ATALANTA/5/2011 határozata ( 2011. december 16. ) a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról szóló ATALANTA/2/2009 politikai és biztonsági bizottsági határozat, valamint a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló ATALANTA/3/2009 politikai és biztonsági bizottsági határozat módosításáról

text:
               17.12.2011

               HU

               Az Európai Unió Hivatalos Lapja

               L 335/79

         A POLITIKAI ÉS BIZTONSÁGI BIZOTTSÁG ATALANTA/5/2011 HATÁROZATA
   (2011. december 16.)
   a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról szóló ATALANTA/2/2009 politikai és biztonsági bizottsági határozat, valamint a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló ATALANTA/3/2009 politikai és biztonsági bizottsági határozat módosításáról
   (2011/846/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 10. cikkére,
   tekintettel az Atalanta/2/2009 politikai és biztonsági bizottsági határozatra (2), valamint az Atalanta/3/2009 politikai és biztonsági bizottsági határozatra (3), és annak kiegészítésére (4),
   mivel:

               (1)

               Az EU műveleti parancsnoka 2008. december 16-án a katonai erők létrehozásával foglalkozó konferenciát tartott.

               (2)

               Az Ukrajna részéről az Atalanta-művelethez való hozzájárulásra vonatkozóan tett felajánlás, az EU műveleti parancsnokának ajánlása és az Európai Unió Katonai Bizottságának tanácsa alapján Ukrajna hozzájárulását el kell fogadni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   Az Atalanta/2/2009 politikai és biztonsági bizottsági határozat 1. cikke helyébe a következő szöveg lép:

      „1. cikk
      Harmadik államok hozzájárulása
      A katonai erők létrehozásával és a személyzeti ellátottsággal foglalkozó konferenciákat követően, továbbá az EU műveleti parancsnokának és az Európai Unió Katonai Bizottságának az ajánlása alapján Norvégiának, Horvátországnak, Montenegrónak, Ukrajnának és Szerbiának a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) történő hozzájárulását a Tanács elfogadja.”.

   2. cikk
   Az Atalanta/3/2009 politikai és biztonsági bizottsági határozat melléklete helyébe e határozat melléklete lép.
   3. cikk
   Ez a határozat az elfogadása napján lép hatályba.

      Kelt Brüsszelben, 2011. december 16-án.

            a Politikai és Biztonsági Bizottság részéről

            az elnök

         O. SKOOG

      (1)  HL L 301., 2008.11.12., 33. o.

      (2)  HL L 109., 2009.4.30., 52. o.

      (3)  HL L 112., 2009.5.6., 9. o.

      (4)  HL L 119., 2009.5.14., 40. o.

      MELLÉKLET

            „MELLÉKLET

               A 2. CIKK (1) BEKEZDÉSÉBEN EMLÍTETT HARMADIK ÁLLAMOK

                        —

                        Norvégia

                        —

                        Horvátország

                        —

                        Montenegró

                        —

                        Ukrajna

                        —

                        Szerbia”.


title: A Tanács (EU) 2016/1080 határozata (2016. június 27.) a Nemzetközi Olívatanács keretében elfogadandó egyes határozatok tekintetében az Unió által képviselendő álláspont meghatározásáról

text:
               5.7.2016

               HU

               Az Európai Unió Hivatalos Lapja

               L 179/33

         A TANÁCS (EU) 2016/1080 HATÁROZATA
   (2016. június 27.)
   a Nemzetközi Olívatanács keretében elfogadandó egyes határozatok tekintetében az Unió által képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (3) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A Nemzetközi Olívatanács az olívaolaj és az étkezési olajbogyó ágazatában tevékeny kormányközi tudományos és műszaki szervezet.

               (2)

               A Nemzetközi Olívatanács tagjaként az Unió javaslatot tehet a Nemzetközi Olívatanács határozattervezeteinek módosítására, és a Nemzetközi Olívatanács eljárási és szavazási szabályaival összhangban hivatalos álláspontot fejezhet ki azokkal kapcsolatban.

               (3)

               A Nemzetközi Olívatanács tagjainak következő ülésére 2016. július 15-én kerül sor, amelynek alkalmával a Nemzetközi Olívatanács megvitat és talán el is fogad öt olyan határozattervezetet (a továbbiakban: határozattervezetek), amelyek kihatással lesznek az uniós jogra.

               (4)

               Az első négy határozattervezet az olívaolajokra és az olívapogácsa-olajokra vonatkozó kereskedelmi szabvány módosítására irányul (COI/T.15/Rev…), tárgyuk az etil-észterekre vonatkozó határérték módosítása, a heptadekánsavakra, a heptadecénsavakra és az eikozénsavakra vonatkozó határértékek módosítása, a K270 (270 nm-es hullámhossz) kioltási tényezőjére vonatkozó határérték módosítása, illetve hivatalos értesítés az ISO által elfogadott módszerekről a teljes harmonizáció, valamint a peroxidszám meghatározására szolgáló új módszerre való hivatkozás bevezetése érdekében.

               (5)

               Az ötödik határozattervezet a peroxidszám meghatározására szolgáló új elemzési módszer elfogadásáról szól (COI/T.20/Doc. No…).

               (6)

               Amennyiben e határozattervezeteket elfogadják, szükségessé válhat a 2568/91/EGK bizottsági rendelet (1) módosítása.

               (7)

               A határozattervezeteket az olívaágazat tudományos és műszaki kérdésekkel foglalkozó szakértői részletesen megvitatták. A határozattervezetek hozzájárulnak az olívaolajokra vonatkozó szabványok harmonizációjához, és olyan keretet teremtenek, amely tisztességes versenyt biztosít az olívaágazat termékeivel folytatott kereskedelemben. Következésképpen helyénvaló támogatni őket.

               (8)

               Annak érdekében, hogy a Nemzetközi Olívatanács taggyűlését megelőző tárgyalások során kellő rugalmasságot tanúsíthasson, az Uniót fel kell hatalmazni a határozattervezetek lényegét nem érintő módosítások elfogadására,

         ELFOGADTA EZT A HATÁROZATOT:
   1. cikk
   A Nemzetközi Olívatanács tagjainak 2016. július 15-én esedékes találkozóján az Unió által a határozattervezetek tekintetében képviselendő álláspont a mellékletnek megfelelően alakul.
   2. cikk
   (1)   Ha az 1. cikkben említett álláspontot vélhetően befolyásolják a Nemzetközi Olívatanács tagjainak ülése előtt vagy alatt ismertetett új tudományos vagy műszaki információk, akkor az ülésen az Unió kéri, hogy halasszák el a határozattervezetekre vonatkozó szavazást addig, amíg az Unió kialakítja álláspontját az új információk alapján.
   (2)   A határozattervezetek kisebb technikai módosításait az Uniónak a Nemzetközi Olívatanács tagjainak ülésén részt vevő képviselői újabb tanácsi határozat hiányában is elfogadhatják.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. június 27-én.

            a Tanács részéről

            az elnök

         M.H.P. VAN DAM

      (1)  A Bizottság 2568/91/EGK rendelete (1991. július 11.) az olívaolaj és az olívamaradék-olaj jellemzőiről és az ezekre vonatkozó elemzési módszerekről (HL L 248., 1991.9.5., 1. o.).

      MELLÉKLET
      Az esetleges új fejlemények alapján szükségessé váló felülvizsgálatra figyelemmel az Unió támogatja az alábbi határozattervezetek elfogadását, melyek az olívaolajok és az olívapogácsa-olajok fizikai, kémiai és érzékszervi jellemzőinek, valamint ezek elemzési módszereinek szabványosítását szolgálják:

                  Az olívaolajokra és az olívapogácsa-olajokra vonatkozó kereskedelmi szabvány felülvizsgálatáról szóló határozat (COI/T.15/Rev…): az etil-észterekre vonatkozó határérték módosítása.

                  Az olívaolajokra és az olívapogácsa-olajokra vonatkozó kereskedelmi szabvány felülvizsgálatáról szóló határozat (COI/T.15/Rev…): a heptadekánsavakra, a heptadecénsavakra és az eikozénsavakra vonatkozó határértékek módosítása.

                  Az olívaolajokra és az olívapogácsa-olajokra vonatkozó kereskedelmi szabvány felülvizsgálatáról szóló határozat (COI/T.15/Rev…): a K270 (270 nm-es hullámhossz) kioltási tényezőjére vonatkozó határérték módosítása.

                  Az olívaolajokra és az olívapogácsa-olajokra vonatkozó kereskedelmi szabvány felülvizsgálatáról szóló határozat (COI/T.15/Rev…): hivatalos értesítés az ISO által elfogadott módszerekről a teljes harmonizáció, valamint a peroxidszám meghatározására szolgáló új módszerre való hivatkozás bevezetése érdekében.

                  A peroxidszám meghatározására szolgáló új elemzési módszer elfogadásáról szóló határozat tervezete (COI/T.20/Doc. No…).


title: Az Európai Központi Bank (EU) 2016/188 határozata (2015. december 11.) az SSM elektronikus alkalmazásokhoz, rendszerekhez, platformokhoz és szolgáltatásokhoz az Európai Központi Bank és az egységes felügyeleti mechanizmus illetékes nemzeti hatóságai általi hozzáférésről és azoknak az utóbbiak általi használatáról (EKB/2015/47)

text:
               12.2.2016

               HU

               Az Európai Unió Hivatalos Lapja

               L 37/104

         AZ EURÓPAI KÖZPONTI BANK (EU) 2016/188 HATÁROZATA
   (2015. december 11.)
   az SSM elektronikus alkalmazásokhoz, rendszerekhez, platformokhoz és szolgáltatásokhoz az Európai Központi Bank és az egységes felügyeleti mechanizmus illetékes nemzeti hatóságai általi hozzáférésről és azoknak az utóbbiak általi használatáról (EKB/2015/47)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (6) bekezdésére és 132. cikkére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 34. cikkére,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1), és különösen annak 6. cikke (1) bekezdésére, 6. cikke (7) bekezdésével együtt,
   tekintettel a felügyeleti testület javaslatára, valamint az illetékes nemzeti hatóságokkal folytatott konzultációra,
   mivel:

               (1)

               Az 1024/2013/EU rendelettel az Európai Központi Bankra (EKB) ruházott, a hitelintézetek prudenciális felügyeletére vonatkozó politikákkal kapcsolatos külön feladatok ellátása érdekében az EKB a Központi Bankok Európai Rendszere (KBER) és az eurorendszer elektronikus alkalmazásait, rendszereit, platformjait és szolgáltatásait, valamint a Szerződés 127. cikkének (6) bekezdése és a Központi Bankok Európai Rendszere és az Európai Központi Bank Alapokmányának 25.2. cikke alapján az 1024/2013/EU rendelettel az EKB-ra ruházott feladatok ellátására szolgáló új elektronikus alkalmazásokat, rendszereket, platformokat és szolgáltatásokat használja.

               (2)

               Az egységes felügyeleti mechanizmus (SSM) zavartalan, hatékony és következetes működéséhez szükséges, hogy az SSM keretében az EKB és az illetékes nemzeti hatóságok közötti együttműködés gyakorlati szabályai magukban foglaljanak az ilyen, az 1024/2013/EU rendelet alapján fennálló feladataik ellátáshoz szükséges elektronikus alkalmazások, rendszerek, platformok és szolgáltatások használatára vonatkozó szabályokat.

               (3)

               A Központi Bankok Európai Rendszerének nyilvános kulcsú infrastruktúráját (a továbbiakban: KBER-PKI) az EKB/2013/1 határozat (2) határozta meg. Az EKB/2013/1 határozat 3. cikkének (1) bekezdése értelmében a KBER és az eurorendszer közepes vagy ezt meghaladó fontossággal bíró elektronikus alkalmazásaihoz, rendszereihez, platformjaihoz és szolgáltatásaihoz csak abban az esetben lehet hozzáférni, és azokat csak abban az esetben lehet használni, ha a felhasználót a KBER által a KBER/SSM tanúsítványelfogadási keretrendszerrel összhangban elfogadott hitelesítés-szolgáltató, vagy a KBER-PKI hitelesítés-szolgáltató, illetve a KBER által a TARGET2 és a TARGET2 Securities alkalmazások tekintetében elfogadott hitelesítés-szolgáltató által kibocsátott és kezelt elektronikus tanúsítvány révén hitelesítették.

               (4)

               A Kormányzótanács megállapította, hogy fejlett információbiztonsági szolgáltatásokra, például az elektronikus tanúsítványok használata által történő erős azonosításra, elektronikus aláírásokra és titkosításra van szükség az EKB és az illetékes nemzeti hatóságok mint az 1024/2013/EU rendelet szerinti illetékes hatóságok feladatainak ellátáshoz szükséges elektronikus alkalmazások, rendszerek, platformok és szolgáltatások céljára. Ezért a KBER-PKI által kibocsátott tanúsítványok igénybe vehetők az SSM működéséhez használt elektronikus alkalmazásokhoz, rendszerekhez, platformokhoz és szolgáltatásokhoz való hozzáféréshez és azok használatához.

               (5)

               Az EKB és az SSM illetékes nemzeti hatóságai dönthetnek úgy, hogy a KBER-PKI által rendelkezésre bocsátott tanúsítványokat és szolgáltatásokat igénybe veszik az SSM elektronikus alkalmazásaihoz, rendszereihez, platformjaihoz és szolgáltatásaihoz való hozzáféréshez és azok használatához,

         ELFOGADTA EZT A HATÁROZATOT:
   1. cikk
   Fogalommeghatározások
   Ennek a határozatnak az alkalmazásában:
   1.   „illetékes nemzeti hatóság”: az 1024/2013/EU rendelet 2. cikkének 2. pontjával összhangban a mechanizmusban részt vevő tagállam által kijelölt bármely illetékes nemzeti hatóság. Ez a jelentés nem érinti az olyan nemzeti jogi szabályozást, amely egyes felügyeleti feladatokat az illetékes nemzeti hatóságként ki nem jelölt nemzeti központi bankra (NKB) telepít. Az ilyen szabályozásra tekintettel az ebben a határozatban az illetékes nemzeti hatóságra való hivatkozás az NKB-ra is vonatkozik, a nemzeti joggal arra telepített felügyeleti feladatok vonatkozásában;
   2.   „illetékes hatóság”: valamely illetékes nemzeti hatóság vagy az EKB;
   3.   „a KBER és eurorendszer elektronikus alkalmazásai, rendszerei, platformjai és szolgáltatásai”, „tanúsítvány” vagy „elektronikus tanúsítvány”, „KBER-PKI hitelesítés-szolgáltató”, „nyilvántartási hatóság”, „felhasználó”, „eurorendszer-beli központi bank” és „érintett fél”: az EKB/2013/1 határozat 1. cikkében meghatározott jelentéssel rendelkezik;
   4.   „az SSM elektronikus alkalmazásai, rendszerei, platformjai és szolgáltatásai”: az EKB és az illetékes nemzeti hatóságok 1024/2013/EU rendelet alapján fennálló feladatainak ellátásához használt elektronikus alkalmazások, rendszerek, platformok és szolgáltatások;
   5.   „KBER/SSM tanúsítványelfogadási keretrendszer”: a KBER Informatikai Bizottsága által létrehozott, a KBER-en belüli, illetve a KBER-en kívüli olyan hitelesítés-szolgáltatók beazonosítására szolgáló követelmények, amelyek a KBER és az eurorendszer elektronikus alkalmazásai, rendszerei, platformjai és szolgáltatásai, valamint az SSM elektronikus alkalmazásai, rendszerei, platformjai és szolgáltatásai tekintetében megbízhatónak tekintendők.
   2. cikk
   Az SSM elektronikus alkalmazásainak, rendszereinek, platformjainak és szolgáltatásainak használata és az azokhoz való hozzáférés
   (1)   Az SSM közepes vagy ezt meghaladó fontossággal bíró elektronikus alkalmazásaihoz, rendszereihez, platformjaihoz és szolgáltatásaihoz csak abban az esetben lehet hozzáférni, és azokat csak abban az esetben lehet használni, ha a felhasználót a KBER/SSM tanúsítványelfogadási keretrendszerrel összhangban elfogadott hitelesítés-szolgáltató – a KBER-PKI hitelesítés-szolgáltatót is ideértve – által kibocsátott és kezelt elektronikus tanúsítvány révén hitelesítették.
   (2)   A KBER-PKI hitelesítés-szolgáltató elektronikus tanúsítványokat bocsát ki és egyéb hitelesítési szolgáltatásokat nyújt a 3. cikknek megfelelően a KBER-PKI-ben részt vevő illetékes hatóságok részére az e hatóságok tanúsítvány-előfizetői, valamint az e hatóságokkal együttműködő harmadik felek tanúsítvány-előfizetői számára annak érdekében, hogy lehetővé tegye számukra az SSM elektronikus alkalmazásaihoz, rendszereihez, platformjaihoz és szolgáltatásaihoz történő biztonságos hozzáférést és azok használatát.
   (3)   Az érintett felek az EKB/2013/1 határozat 8. cikkében rögzített feltételek mellett hagyatkozhatnak az ilyen tanúsítványra.
   3. cikk
   Az illetékes hatóságok részvétele a KBER-PKI vonatkozásában
   (1)   Valamely illetékes hatóság dönthet úgy, hogy az SSM elektronikus alkalmazásaihoz, rendszereihez, platformjaihoz és szolgáltatásaihoz való hozzáférés érdekében igénybe veszi a KBER-PKI szolgáltatásait, és/vagy ennek érdekében belső felhasználói, valamint harmadik fél felhasználók vonatkozásában nyilvántartási hatóságként járhat el, ugyanolyan feltételek mellett, mint amelyek az eurorendszer-beli központi bankokra vonatkoznak.
   (2)   A részt vevő illetékes hatóságra vonatkoznak az EKB/2013/1 határozat 6., 7. és 12. cikkében meghatározott kötelezettségek, és e hatóságnak nyilatkozatot kell benyújtania a Kormányzótanácshoz, amelyben megerősíti részvételét és az előbbi határozat 4. cikkének (2) bekezdésében említett, a 2. és a 3. szint közötti megállapodásban rögzített kötelezettségek betartását.
   4. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Frankfurt am Mainban, 2015. december 11-én.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  Az Európai Központi Bank EKB/2013/1 határozata (2013. január 11.) a Központi Bankok Európai Rendszere nyilvános kulcsú infrastruktúrája keretrendszerének meghatározásáról (HL L 74., 2013.3.16., 30. o.).